# อาร์ชดยุกลูทวิช วิคทอร์แห่งออสเตรีย
อาร์ชดยุกลูทวิช วิคทอร์แห่งออสเตรีย (, , พระนามเต็ม: ลูทวิช วิคทอร์ โยเซ็ฟ อันโทน, Ludwig Viktor Joseph Anton von Habsburg-Lorraine) ทรงเป็นอาร์ชดยุกแห่งออสเตรีย และเจ้าชายแห่งฮังการี และนอกจากนี้ยังเป็นพระอนุชาในจักรพรรดิฟรันทซ์ โยเซ็ฟที่ 1 แห่งออสเตรียอีกด้วย

 พระราชประวัติ 
อาร์ชดยุกลูทวิช วิคทอร์ ประสูติเมื่อวันที่ 15 พฤษภาคม พ.ศ. 2385 ณ กรุงเวียนนา ประเทศออสเตรีย เป็นพระโอรสองค์สุดท้องในอาร์ชดยุกฟรันทซ์ คาร์ลแห่งออสเตรีย และพระชายาเจ้าหญิงโซฟีแห่งบาวาเรีย เมื่อพระองค์ทรงพระเยาว์ สมเด็จพระจักรพรรดิฟรันทซ์ โยเซ็ฟ พระเชษฐาทรงขึ้นครองราชย์เป็นสมเด็จพระจักรพรรดิแห่งออสเตรีย ซึ่งตอนนั้น พระองค์มีพระชันษาเพียง 6 ชันษา ระหว่างการปฏิวัติเสรีนิยมในฮังการี พ.ศ. 2391 พระองค์เสด็จพระราชดำเนินไปยังสถานที่ที่พระราชวงศ์อิมพีเรียลทรงอพยพชั่วคราวไปอยู่ในเมืองอินส์บรูค พระองค์ทรงปลดปล่อยนักโทษที่ก้อกบฏในการปฏิวัติ ทั้งๆที่ทรงพระเยาว์ เมื่อทรงเจริญพระเยาว์ ก็ทรงเข้าประจำการทหาร โดยพระองค์ทรงเป็นหัวหน้าหน่วยประจำการรบ และนอกจากนี้ อาร์ชดยุกมักซีมีเลียน พระเชษฐา ที่ได้ทรงเป็นสมเด็จพระจักรพรรดิแห่งเม็กซิโก ได้ทรงวางแผนไว่ว่า จะให้พระองค์เป็นองค์รัชทายาทสืบราชสมบัติต่อจากสมเด็จพระเชษฐาธิราช แต่พระองค์ทรงปฏิเสธ อีกทั้งยังให้พระเชษฐาทรงช่วยในการจัดตั้งพิพิธภัณฑ์ศิลป์ลูทวิช วิคเทอร์ (Ludwig Viktor Art Collection) ซึ่งพระองค์ทรงมีความสนพระทัยในด้านศิลปะเป็นอย่างยิ่ง ซึ่งสมเด็จพระเชษฐาทรงยอมช่วยเหลือ อีกทั้งยังมีพระบรมราชโองการให้สถาปนิกเฮนรี่ เฟอร์สเทล ออกแบบก่อสร้างพระราชวังให้พระองค์อีกด้วย โดยพระองค์พระราชทานนามพระราชวังส่วนพระองค์นี้ว่า พระราชวังเคลสเฮ็ม ซึ่งปัจจุบัน ตั้งอยู่ในเมืองซาร์สบูร์ก ประเทศออสเตรีย

 ความรักร่วมเพศ 
ตอนแรกนั้น อาร์ชดัชเชสโซฟี พระมารดาทรงจัดหาเจ้าสาวของพระองค์ เพื่อในการอภิเษกสมรสให้ คือดัชเชสโซฟี ชาร์ลอตแห่งบาวาเรีย ซึ่งเป็นพระภาติกาในอาร์ชดัชเชสโซฟี และเป็นพระธิดาในเจ้าหญิงลูโดวิก้า และดยุกมักซีมีเลียน โยเซ็ฟแห่งบาวาเรีย แต่พระองค์ทรงปฏิเสธที่จะอภิเษกสมรสกับใครทั้งนั้น โดยพระองค์ทรงประกาศว่าจะไม่ทรงอภิเษกสมรสตลอดพระชนม์ชีพ และนอกจากนี้ ได้ทรงได้เปิดเผยว่า พระองค์ได้ทรงมีความสัมพันธ์ฉันคู่รักกับข้าราชบริพารในสำนักพระราชวังคนหนึ่ง ทำให้พระมารดาทรงกริ้วเป็นอย่างมาก ทำให้พระบรมวงศานุวงศ์ส่วนใหญ่ไม่ชอบพระองค์ และกลั่นแกล้ง ดูถูกพระองค์ต่างๆนาๆ สมเด็จพระจักรพรรดิฟรันทซ์ โยเซ็ฟ พระเชษฐาทรงเข้าช่วยเหลือพระองค์ โดยทรงแนะนำให้พระองค์ย้ายที่ประทับไปอยู่ในพระราชวังเคลสเฮ็ม ซึ่งเป็นพระราชฐานส่วนพระองค์ ที่สมเด็จพระจักรพรรดิมัคซีมีลีอาน พระเชษฐามีพระบรมราชโองการสร้างขึ้นให้ พระองค์จึงทรงประทับอยู่ที่นั่นจวบจนสิ้นพระชนม์

 ช่วงสุดท้ายของพระชนม์ชีพ 
ในช่วงที่พระองค์ทรงประทับอยู่ในเมืองซาร์สบูร์กนั้น สมเด็จพระจักรพรรดิฟรันทซ์ โยเซ็ฟ พระเชษฐา มีพระบรมราชโองการ โปรดเกล้าโปรดกระหม่อมแต่งตั้งพระองค์เป็นนายกสภากาชาติแห่งออสเตรีย ซึ่งทรงคอยควบคุม ดูแลสภากาชาติ โดยพระองค์ทรงทำหน้าที่รักษาผู้เจ็บป่วย หรือทหารที่ได้รับบาดเจ็บจากสมรภูมิโซลเฟริโน่ พระองค์จึงทรงเป็นบุคคลสำคัญของประชาชนในเวลาต่อมา เมื่อปีพ.ศ. 2444 มีการนำพระนามไปตั้งชื่อสะพานในเมืองซาร์สบูร์ก เพื่อถวายพระเกียรติยศสูงสุด และนอกจากนี้ยังมีการนำชื่อของพระองค์ไปตั้งที่ศูนย์การค้าในเมืองซาร์สบูร์กอีกด้วย (Erzherzog Ludwig Viktor Square)

อาร์ชดยุกลูทวิช วิคทอร์ทรงสิ้นพระชนม์เมื่อวันที่ 18 มกราคม พ.ศ. 2462 สิริพระชันษาได้ 76 ชันษา พระศพของพระองค์ไม่ได้ถูกฝังไว้ที่วิหารฮาพส์บวร์ค รวมกับพระบรมวงศานุวงศ์พระองค์อื่นๆ พระศพของพระองค์ถูกฝังไว้ที่พระราชฐานส่วนพระองค์ที่พระราชวังเคลสเฮ็ม

 ราชตระกูล 
+พระราชตระกูลในสามรุ่นของอาร์ชดยุกลูทวิช วิคทอร์แห่งออสเตรีย อาร์ชดยุกลูทวิช วิคทอร์แห่งออสเตรีย พระชนก:อาร์คดยุคฟรานซ์ คาร์ลแห่งออสเตรีย พระอัยกาฝ่ายพระชนก:สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ พระปัยกาฝ่ายพระชนก:สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ พระปัยยิกาฝ่ายพระชนก:เจ้าหญิงมาเรีย หลุยซ่าแห่งสเปน พระอัยยิกาฝ่ายพระชนก:เจ้าหญิงมาเรีย เทเรซ่าแห่งทู ซิชิลีส์ พระปัยกาฝ่ายพระชนก:สมเด็จพระราชาธิบดีเฟอร์ดินานด์ที่ 1 แห่งทู ซิชิลีส์ พระปัยยิกาฝ่ายพระชนก:อาร์คดัชเชสมารี แคโรไลน์แห่งออสเตรีย พระชนนี:เจ้าหญิงโซฟีแห่งบาวาเรีย พระอัยกาฝ่ายพระชนนี:สมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย พระปัยกาฝ่ายพระชนนี:ท่านเค้านท์เฟรเดอริก ไมเคิลแห่งซไวน์บรืคเคน-เบอร์เก็นเฟลด์ พระปัยยิกาฝ่ายพระชนนี:เค้านท์เตสมารี ฟรานซิสก้าแห่งซาล์สแบช พระอัยยิกาฝ่ายพระชนนี:เจ้าหญิงแคโรไลน์แห่งบาเดน พระปัยกาฝ่ายพระชนนี:มาร์เกรฟคาร์ล ลุดวิกแห่งบาเดน พระปัยยิกาฝ่ายพระชนนี:แลนด์กราวีนอามีลี่แห่งเฮสส์-ดาร์มสตัดท์